ପୋଲିସ ଡ୍ରାଇଭରଙ୍କ ନମ୍ବର ରଖୁଥିବା ବିରୋଧୀଙ୍କ ଅଭିଯୋଗ । ପ୍ରତିପକ୍ଷଙ୍କ ଗତିବିଧି ଜାଣିବାକୁ ଶାସକ ଦଳର ଚାଲ୍ ଅଭିଯୋଗ ।
ବିରୋଧୀ ନେତାଙ୍କ ଗାଡ଼ି ଟ୍ରାକିଂ କରି ଜାସୁସି କରୁଛି କି ବରଗଡ଼ ପୋଲିସ ? ପଦ୍ମପୁର ଉପନିର୍ବାଚନ ବେଳେ ବିରୋଧୀଙ୍କ ଗତିବିଧି ଜାଣିବାକୁ ସରକାରୀ ଦଳ ପାଇଁ ସଂଗ୍ରହ ହେଉଛି କି ତଥ୍ୟ ? ପଦ୍ମପୁର ଉପନିର୍ବାଚନ ପାଇଁ ସବୁ ଦଳର ଜୋରଦାର ପ୍ରଚାର ଚାଲିଥିବା ବେଳେ ବରଗଡ଼ ପୋଲିସର ଗାଡି ଯାଞ୍ଚକୁ ନେଇ ଦେଖାଦେଇଛି ନୂଆ ବିବାଦ ।
କିଛି ଦିନ ହେଲା ପୋଲିସ ପଦ୍ମପୁର ସହରର ବିଭିନ୍ନ ସ୍ଥାନରେ ଯାନବାହନ ଅଟକାଇ ତନଖି କରୁଛି । ତେବେ ଯାଞ୍ଚ ଆଳରେ ପୋଲିସ, ବିରୋଧୀ ନେତାଙ୍କ ଯାଆସ ଉପରେ ନଜର ରଖୁଥିବା ଅଭିଯୋଗ କରିଛି ବିଜେପି । ଯାଞ୍ଚ ବେଳେ ପୋଲିସ ଗାଡ଼ିର ନମ୍ବର, କଲର, ମଡେଲ, ସମୟ, କେଉଁଠିକୁ ଯାଉଛି ଏବଂ ଯିବାର ଉଦ୍ଦେଶ୍ୟ ସଂପର୍କରେ ତଥ୍ୟ ରଖୁଥିବାରୁ ଦଳ ଆପତ୍ତି ଉଠାଇଛି । ଡ୍ରାଇଭରଙ୍କ ନାଁ ଓ ମୋବାଇଲ ନମ୍ବର ବି ନେଉଥିବାରୁ ପୋଲିସର ଉଦ୍ଦେଶ୍ୟକୁ ନେଇ ସନ୍ଦେହ ପ୍ରକାଶ କରିଛନ୍ତି ବିଜେପି ଓ କଂଗ୍ରେସ । ବିରୋଧୀ ଦଳ ନେତାଙ୍କ ଗତିବିଧି ଉପରେ ନଜର ରଖିବାକୁ ପୋଲିସ ଏଭଳି ଫନ୍ଦି କରିଥିବା ଉଭୟ ଦଳ ପକ୍ଷରୁ ଅଭିଯୋଗ କରାଯାଇଛି । ତେବେ ଗାଡ଼ି ଡିଟେଲ୍ସ ସଂଗ୍ରହ କରାଯିବା ପଛରେ କୌଣସି ମନ୍ଦ ଉଦ୍ଦେଶ୍ୟ ନାହିଁ ବୋଲି ସଫେଇ ଦେଇଛନ୍ତି ବରଗଡ଼ ଏସପି ।
ବିରୋଧୀ ଦଳ ନେତାଙ୍କ ଗାଡି ଯାଞ୍ଚକୁ ଦୃଢ଼ ବିରୋଧ କରି ବିଜେପି ପ୍ରତିନିଧି ଦଳ ନିର୍ବାଚନ କମିଶନଙ୍କୁ ଭେଟି ଫେରାଦ ହୋଇଛି । କଂଗ୍ରେସ ବି ପୋଲିସର ଭୂମିକାକୁ ନିନ୍ଦା କରିବା ସହ ଏହାକୁ ଗଣତନ୍ତ୍ରର ହତ୍ୟା ବୋଲି କହିଛି । ତେବେ ବିରୋଧୀ ଆଣିଥିବା ଅଭିଯୋଗର ଜବାବ ରଖିଛି ବିଜେଡି ।
ନିର୍ବାଚନ ସମୟରେ ପୋଲିସ ରାସ୍ତାରେ ଯାନ ବାହାନ ଚେକିଂ କରିବା ସ୍ୱାଭାବିକ ପ୍ରକ୍ରିୟା । ତେବେ ବିରୋଧୀ ଦଳ ନେତାଙ୍କ ଗାଡି ସଂପର୍କରେ କାହିଁକି ଏତେ ସବିଶେଷ ତଥ୍ୟ ରଖୁଛି, ତାକୁ ନେଇ ସନ୍ଦେହ ଘନିଭୂତ ହେଉଛି ।
ପ୍ରେମିକକୁ ବାରମ୍ବାର ଫୋନ୍ କରୁଥିଲେ, ହେଲେ ଫୋନ୍ ଉଠାଉଥିଲେ ଆଉ ଜଣେ ଯୁବତୀ। ଅନ୍ୟ ଯୁବତୀ ଫୋନ୍ ଉଠାଇବାରୁ ସମ୍ପୃକ୍ତ ଯୁବତୀ ପ୍ରେମିକ ଘରେ ନିଆଁ ଲଗାଇ ଦେଇଥିବା ଅଭିଯୋଗ ହୋଇଛି।
ଗତ ୨୫ ବର୍ଷ ହେଲା ଓଡ଼ିଶାର ଚାଷୀ ହତାଶ ହୋଇ ରହିଛନ୍ତି। ରାଜ୍ୟରେ ଜଳସେଚିତ ଜମି କମ୍। ସରକାର ଯେଉଁ ମଞ୍ଜି ଦେଉଛନ୍ତି, ତାହା ମଧ୍ୟ ନକଲି।
ଏସଏସଆର ଜରିଆରେ 'ଅଗ୍ନିବୀର୍' ପଦବୀ ପୂରଣ ପାଇଁ ଭାରତୀୟ ନୌସେନା ବିଜ୍ଞପ୍ତି ଜାରି କରିଛି। ଏହି ନିଯୁକ୍ତି ପ୍ରକ୍ରିୟାରେ ମୋଟ ୧୪୦୦ ପଦବୀ ପୂରଣ ହେବ। ଜାଣନ୍ତୁ ଅନ୍ୟାନ୍ୟ ବିବରଣୀ।
